《五坡怀古》
明代·黄德燝

宋末支天草拜麻，六师驻处即为家。龙归沧渤号遗鼎，雁度燕关咽暮笳。

元相于公端属望，臣心一死已无加。空山古道千秋色，松柏森森长岁华。

作者简介：黄德燝，字贤仲，号霱云。海丰人。明思宗崇祯十二（一六三九）年乡试第二名举人（经魁）。生平喜吟咏，善书隶草，遒劲俊逸，世雅重之。晚年构伊园居别墅，读书谈道，时人称伊园先生。有《伊园集》。清乾隆《海丰县志》卷七有传。